[{"text_idx": "#000005", "text": "Dek unu jarojn post detrua tertremo, unu ec\u0302 pli forta skuas Haition"}, {"text_idx": "#000006", "text": "Grafikaj\u0302o de la tertremo kun forto de 7,2 kiu frapis Haition [eo] je 8:29 atm la 14-an de au\u0306gusto 2021, de sismogramo prenita c\u0302e la sisma stacio sur monto Denham, Jamajko [eo]. Foto de James St. John en Flick (CC BY 2.0)."}, {"text_idx": "#000007", "text": "C\u0302i-foje*, 225 homoj estis konfirmitaj mortaj kaj 1500 vunditaj. Prezidanto Ariel Henry deklaris krizostaton."}, {"text_idx": "#000008", "text": "C\u0302i tiu tertremo havis pli intensan forton ol tiu de 2010, kaj ankau\u0306 okazis 3 km pli proksime al la surfaco, en profundo de nur 10 km, kaj estis sekvita de pluraj konsiderindaj posts\u0302okoj, kiuj ekigis cunaman alarmon [eo] en la regiono:"}, {"text_idx": "#000009", "text": "For anyone who needs it: there was a large earthquake a little while ago. Here's the location. /gGLoQlTiEe"}, {"text_idx": "#000011", "text": "Por tiuj kiuj bezonas tion: okazis granda tertremo antau\u0306 iom da tempo. Jen la loko."}, {"text_idx": "#000014", "text": "\u201cIt a shake, it a shake\u201d"}, {"text_idx": "#000017", "text": "Very powerful. Woke me from deep sleep, bed, mirrors, doors, could actually feel the movement of the building while bracing in the doorway!- Hughenden Kingston"}, {"text_idx": "#000018", "text": "Tre potenca. Vekis min el profunda dormo, la lito, speguloj, pordoj, oni ec\u0302 povis senti la movadon de la konstruaj\u0302o dum ni pretig\u0302is c\u0302e la enirejo \u2013 Hughenden Kingston."}, {"text_idx": "#000019", "text": "S\u0302ia sperto reliefigas la intensecon kiun haitianoj devis senti kiam okazis la tertremo, c\u0302ar Kingstono [eo], Jamajko, situas 479 km de la haitia c\u0302efurbo."}, {"text_idx": "#000020", "text": "Kontakto de Tutmondaj Voc\u0302oj [eo] bazita en Haitio publikigis plurajn Vacap-filmetojn registritajn de haitiaj retumantoj baldau\u0306 post la tertremo. Ili montras grandegajn kvantojn da ruboj de kolapsintaj domoj kaj detruitaj konstruaj\u0302oj, kaj ankau\u0306 fug\u0302antajn homojn."}, {"text_idx": "#000021", "text": "La civitana j\u0302urnalisto kiu registris la bildojn de la supra video diras: \u201cAmikoj, c\u0302i tio okazas realtempe, realtempe!\u201d. Konfirmante ke la tertremo j\u0302us okazis kaj ke g\u0302i estis tre forta, li aldonis: \u201cFelic\u0302e por mi, la loko kie mi estas [log\u0302anta] ne disfalis. [...] Dankon al Dio g\u0302i ne disfalis\u201d. Li diras ke li fug\u0302is de la sceno kaj dankas esti en ordo."}, {"text_idx": "#000022", "text": "La supraj bildoj montras scenojn de hotelo kun kiu kolapsis \u2013 lau\u0306 la filmisto \u2013 \u201cmultaj homoj sube... multaj homoj\u201d."}, {"text_idx": "#000023", "text": "C\u0302i tiu sceno montras la panikon de la homoj kiuj evakuis la areon tra stratoj kiuj jam komencis esti inunditaj."}, {"text_idx": "#000024", "text": "C\u0302i tiu filmeto, montranta scenojn de merkato, s\u0302ajnas esti registrita en urbo nomata Pestel. Sabato estas la tradicia merkata tago en Haitio, kiam multaj homoj eliras por ac\u0302eti siajn provizojn por la semajno. La voc\u0302o au\u0306debla en la video diras: \u201cEstas homoj vunditaj, domoj platigitaj, estas homoj mortintaj [...] Tiel rapide okazis\u201d. Granda parto de la atesto ripetas la haitiajn kreolajn frazojn \u201ckraze net\u201d kaj \u201ckraze plat\u201c, signifante \u201cplene platigita\u201d."}, {"text_idx": "#000028", "text": "La tempo de la tertremo nur pliigas la problemojn de Haitio. La lando estas ankorau\u0306 skuita de la murdo de prezidanto Jovenel Moi\u0308se kaj de la politika kaj sociekonomia malstabileco kiu ekzistis antau\u0306 lia morto. Aldonu al tio la atlantikan uraganan sezonon, c\u0302ar Haitio estis minacata de tropikaj s\u0302tormoj."}, {"text_idx": "#000029", "text": "Oni antau\u0306vidas altan nombron da viktimoj, kaj la damag\u0302oj estas jam signifaj. Tamen, en Tvitero, doktoro Judith Hubbard, struktura geologo, esperis malpli multajn viktimojn, c\u0302ar la tertremo okazis en lokoj kun malpli da log\u0302denso ol tiu de 2010:"}, {"text_idx": "#000030", "text": "The updated focal mechanism for the earthquake from GFZ indicates the rupture was on land, and oblique thrust \u2013 similar to the overall 2010 event, which combines a mostly strike-slip mainshock with a cluster of smaller thrust earthquakes.#tectoplot #haitiearthquake /cr7w7nD5qn"}, {"text_idx": "#000032", "text": "Katastrofa tertremo en 2010 en [geologia] fendosistemo de Haitio mortigis c\u0302irkau\u0306 250 mil homoj. Espereble la pli malalta log\u0302denso en c\u0302i tiu regiono, malproksima de Portoprinco [eo], mildigas la efikon.\nLa g\u0302isdatigita fokusa mekanismo por la tertremo de GFZ (GeoForschungsZentrum) indikas ke la rompo okazis sur la tero, kaj estis de oblikva pus\u0302o, simila al tiu de 2010, kiu kombinas grandan tertremon kun preskau\u0306 vertikalaj fendoj kun grupo de pluraj malpli pus\u0302aj tertremoj."}, {"text_idx": "#000035", "text": "*La prezentitaj datumoj ne estas g\u0302isdataj. G\u0302is la 19-a de au\u0306gusto 2021, la nombro de mortintoj kreskis al c\u0302irkau\u0306 du mil, dum la nombro de vunditoj superas nau\u0306 mil nau\u0306cent, lau\u0306 raporto de UN."}, {"text_idx": "#000039", "text": "Enketistoj en Gujano asertas ke tragedian incendion ekigis malkontenta lernanto pro konfiskita telefono"}]